paragraph_text: Townsend je skladao, producirao, miksao i izvršio inženjering albuma te je usto na njemu svirao gitaru i pjevao. Townsend je okupio prateću grupu vancouverskih glazbenika, uključujući blues bubnjara Durisa Maxwella, rock basista Jeana Savoiea, klavijaturista Davea Younga te gostujuću pjevačicu Ché Aimee Dorval kako bi nastupili na albumu. Iako su neki kritičari izjavili kako je album neujednačen, Ki je uglavnom zadobio pozitivne kritike radi svog neočekivanog glazbenog smjera, produkcije, dinamike vokala te mješavine utjecaja.